भाजपा शासन में भ्रष्टाचार चरम पर : होशियारी लाल
कांग्रेसनेता होशियारी लाल शर्मा ने कहा कि भाजपा चुनावों से पहले जिस भ्रष्टाचार के खिलाफ कड़ाई से कार्य करने का दावा करती थी, आज इसी शासन में भ्रष्टाचार पनपा हुआ है। उन्होंने कहा कि महंगाई ने आसमान छू लिया है कि गरीब की थाली से रोटी भी गायब होती नजर रही है। जहां एक ओर महिलाओं को रसोई चलाना भारी हो रहा है वहीं भाजपा नेता एक वर्ष में अपनी झूठी उपलब्धियों का राग अलाप रहे हैं।
उन्होंने कहा कि कांग्रेस ब्लॉक समिति, जिला परिषद पंचायती चुनावों में भारी मतों से विजयी होगी और भाजपा को करारी शिकस्त देगी। उन्होंने कहा कि मौजूदा सरकार ने अपनी गलत नीतियों के बल पर लोगों की बिजली के बढ़े हुए रेटों के आधार पर कमर ही तोड़ दी है। इतना ही नहीं धान घोटाले में भी किसानों से जो छलावा हुआ है, उसकी जांच होनी चाहिए। उन्होंने कहा कि कृषि प्रधान इस देश में सबसे अधिक पतली हालत किसानों की ही बनी हुई है और सरकार मूकदर्शक बनी हुई है।
bho_Deva hin_Deva hin_Deva